stanford-oval/wikipedia huggingface dataset:
הרברט מולין
קורבנות

13 באוקטובר 1972, לורנס ווייט – בן 55, הוכה למוות עם חפץ קהה בראשו
24 באוקטובר 1972, מארי גווילפויל – בת 24, נדקרה למוות ובותרה
2 בנובמבר 1972, הנרי תומיי – בן 64, הוכה למוות ונדקר בלבו
25 בינואר 1973, ג'ים ראלף גיאנרה – בן 25, נורה בראשו ונדקר
25 בינואר 1973, ג'ואן גיאנרה – בת 21, נורתה בראשה ונדקרה
25 בינואר 1973, קת'י פרנסיס – בת 29, נורתה בראשה ובחזה, ולאחר מכן נדקרה
25 בינואר 1973, דיימון פרנסיס – בן 4, נורה בראשו ונדקר
25 בינואר 1973, דייוויד היוס – בן 9, נורה בראשו ונדקר
10 בפברואר 1973, דייוויד אלן הוליקר – בן 18, נורה למוות
10 בפברואר 1973, רוברט מייקל ספקטור – בן 18, נורה למוות
10 בפברואר 1973, בריאן סקוט קארד – בן 18, נורה למוות
10 בפברואר 1973, מארק ג'ון דרייבלביס - בן 19, נורה למוות
13 בפברואר 1973, פרד פרז - בן 72, נורה בלבו
ראו גם

ויין אדם פורד
טד בנדי
המרטש מאטלנטה
הערות שוליים

↑  "California Inmate Locator". cdcr.ca.gov. Retrieved 19 March 2021.
1 2  Scott, Shirley Lynn. "Unnatural Disasters". truTV Crime Library. crimelibrary.com. Archived from the original on 2012-12-10. Retrieved 2008-03-05.
↑  Schechter, Harold (2003). The Serial Killer Files. Ballantine. ISBN 978-0345465665
1 2 3 4 5  Ressler, Robert K. and Tom Schachtman. Whoever Fights Monsters: My Twenty Years Hunting Serial Killers for the FBI. New York: St. Martin's Press, 1992, pp. 127–132. ISBN 0-312-07883-8
↑  Torrey, E. Fuller, The Insanity Offense: How America's Failure to Treat the Seriously Mentally Ill Endangers Its Citizens	W. W. Norton & Company, 2008. ISBN 0393068889. p. 35. Archived 2021-01-27 at the Wayback Machine
↑  "Lodi News-Sentinel - Google News Archive Search". news.google.com. Archived from the original on 2021-01-27. Retrieved 2021-01-27.
↑  "Herbert Mullin: The True Story of the Psychopath of Santa Cruz" by Jack Rosewood, p. 25
↑  "Santa Cruz Sentinel, Volume 118, Number 37, 13 February 1973". cdnc.ucr.edu. Archived from the original on 27 January 2021. Retrieved 20 August 2020.
↑  "Valley News from Van Nuys, California on February 22, 1973 · Page 1". Newspapers.com. Archived from the original on July 19, 2020. Retrieved July 19, 2020.
↑  "10 Serial Killers Who Did the Last Thing You'd Expect". 2014-06-23. Archived from the original on 2018-12-26. Retrieved 2018-12-28.
| --- | --- |
בקרת זהויות :  LCCN: n80002182  VIAF: 6222618   WorldCat (עם VIAF): 6222618
מורן אטיאס

| --- | --- |

אטיאס, 2014
 לידה:  9 באפריל 1981 (בת 43) ישראל חיפה, ישראל 
 מדינה:  ישראל ישראל  ארצות הברית ארצות הברית
 תקופת הפעילות:  מ-1989 
 עיסוק:  שחקנית, דוגמנית, מנחת טלוויזיה
 פרופיל ב-IMDb
 
מורן אטיאס (נולדה ב-9 באפריל 1981) היא דוגמנית, שחקנית ומנחת טלוויזיה ישראלית-אמריקאית.
ביוגרפיה

אטיאס נולדה בחיפה, ליעל, מנהלת משרד עורכי דין, ולמרדכי, יבואן רהיטים. לאטיאס אח בוגר ממנה, מיכאל, ואחות צעירה, השחקנית שני אטיאס. למדה בבית הספר היסודי אילנות ובתיכון חוגים.
אטיאס לא גויסה לצה"ל, עקב דלקת קרום המוח.
קריירה > דוגמנות

את הקריירה שלה כדוגמנית החלה אטיאס בגיל 15 כשנחשפה בתוכנית הנוער "אנטנה" ב-HOT. בגיל 18 נסעה לגרמניה, והחלה שם בקריירת דוגמנות, שהחלה לשגשג כאשר מעצב האופנה האיטלקי רוברטו קוואלי לקח אותה תחת חסותו. אטיאס עברה להתגורר באיטליה בגיל 19, ושם זכתה לפריצה הגדולה: היא השתתפה במספר תצוגות אופנה, דגמנה לבית האופנה דולצ'ה וגבאנה, הנחתה תוכניות טלוויזיה והופיעה על שערי מגזינים נחשבים: Vanidades,‏ Natural,‏ Max,‏ Jack, ועוד.
בשנת 2004 שבה לארץ כדי לדגמן עבור רשת האופנה "רנואר" כפרזנטורית, במקום הדוגמנית קים איגלינסקי במשך שתי עונות. בשנים 2006–2009 שימשה אטיאס כדוגמנית הבית של המותג נעלי גלי.
בשנת 2006 כיכבה בקמפיין של משרד התיירות הישראלי באיטליה, שכלל תשדירים שהזמינו את האיטלקים לבקר לישראל. אטיאס, הסכימה להשתתף בקמפיין בהתנדבות מלאה.
בשנת 2009 שימשה כפרזנטורית של רשת המשביר לצרכן. בשנת 2010 כיכבה בקמפיין של חברת ההלבשה התחתונה "פמינה".
בנובמבר 2011 דורגה מורן אטיאס במקום הרביעי ברשימת הדוגמניות המרוויחות בישראל של כתב העת "פורבס ישראל", עם הכנסה מוערכת של כ-700 אלף ש"ח.
בדצמבר 2012 נבחרה לככב בקמפיין של רשת ההלבשה התחתונה "בוניטה דה מאס", כפרזנטורית שלה לעונת אביב-קיץ 2013.
קריירה > קולנוע וטלוויזיה

אטיאס החלה את הקריירה שלה בטלוויזיה באיטליה, שם השתתפה במספר תוכניות.
ב-2005 הנחתה את תחרות קדם-אירוויזיון 2005 לצד דידי הררי, והנחתה את שעשועון ההימורים "דיל או לא דיל" בערוץ 10. שיחקה בסרט הקולנוע של מנחם גולן "ימים של אהבה" לצד מאיה בוסקילה, יוסף שילוח, ניר לוי ועמוס לביא. ובנוסף באותה שנה גם השתתפה בסרט האיטלקי "גז", על תפקידה הייתה מועמדת לפרס איטלקי, Festival Sguardo al Femminile ("מבט נשי").[דרוש מקור]
ב-2006 התארחה בפרק של תוכנית הריאליטי "הדוגמניות", ושיחקה בסרט הקולנוע הישראלי "רחמים" בכיכובם של שלום אסייג ויגאל עדיקא.
ב-2007 שיחקה בסרט האימה "אם הדמעות" (אנ') של הבמאי דאריו ארג'נטו.
ב-2008 החלה לשחק בסדרה האמריקאית "התרסקות" בדמותה של אינס, ובעונה השנייה קיבלה את התפקיד הנשי הראשי בסדרה. באותה שנה גם השתתפה בעונה השלישית של הסדרה "פעם בחיים" של yes.
ב-2010 שיחקה בסרט "שלושת הימים הבאים" (אנ'), לצד ראסל קרואו ואליזבת' בנקס.
בשנת 2011 שיחקה בעונה השלישית של סדרת הטלוויזיה, "צווארון לבן", בתפקיד כריסטי, חברתה של הסוכנת דיאנה בריגן, ובעונה השלישית של הסדרה הישראלית "החברים של נאור", בתפקיד הבת של דלאל.
בשנת 2012 שיחקה את דמותה של מיקה בסדרת הדרמה "אלנבי", לצידם של אביב אלוש ורומי אבולעפיה. באותה שנה הנחתה אטיאס את טקס בחירת מלכת היופי, ושיחקה בסרט הדרמה העצמאי "עיניים מטורפות" לצד ג'ייק ביוסי וטניה ריימונד.
בשנת 2013 שיחקה את מוניקה בסרטו של פול האגיס, "גוף שלישי".
החל מ-2014 החלה אטיאס לככב בסדרת הדרמה האמריקאית, "הרודן", וגילמה את דמותה של ליילה אל-פאיד, לצד השחקן אדם ריינר.
בשנת 2017 לוהקה לספין־אוף של הסדרה "24", בשם "24: מורשת".
בשנת 2018 גילמה את רנטה מוראלי בסדרת הטלוויזיה "המתמחה" ברשת FOX. באותה שנה, שימשה כשופטת בעונה השנייה של התוכנית "גוט טאלנט ישראל", ושיחקה בתפקיד קטן בסרט האמריקאי "Speed Kills" בכיכובו של אל פצ'ינו.
בשנת 2019 החלה לככב בסדרת הדרמה של NBC "הכפר", בדמותה של אווה בהאזאדי, פליטה איראנית בארצות הברית בעלת בעיות עם רשות ההגירה.
בשנת 2021 שיחקה בסרטו של ליאור אשכנזי "זרים מושלמים"; רימייק לסרט האיטלקי עטור הפרסים "זרים מושלמים" משנת 2016.
בשנת 2022 הצטרפה כדמות משנית לעונה השישית והאחרונה של סדרת הדרמה האמריקאית של רשת הטלוויזיה TNT "ממלכת החיות"; המבוססת על הסרט האוסטרלי בעל אותו השם משנת 2010. בסדרה, מגלמת אטיאס את הבלשית לואיז תומפסון, מי שחוקרת את רציחתה של אחת מדמויות המפתח ונחושה להכניס את משפחת קודי לכלא.
בחגיגות שנת ה-75 למדינת ישראל נבחרה להנחות את טקס הדלקת המשואות, במסגרת בטקס המרכזי בהר הרצל, לצד אקי אבני.
קריירה > קריירה עסקית

בינואר 2008 מונתה לדירקטורית בחברה ציבורית "עטיה גרופ", שהייתה מנוהלת על-ידי הדודים שלה, יוסי ושלום עטיה, ופעלה בתחום הנדל"ן באמצעות פרויקטים בקרואטיה ולאס-וגאס. האחים עטיה הודו כי בין השאר קיוו כי הפרסום הרב שבו זכתה אטיאס באיטליה יסייע לשווק את קרקעות החברה בקרואטיה למשקיעים איטלקים. במרץ 2012 הגישו שמונה בעלי מניות בחברה בקשה לתביעה נגזרת נגד החברה, בעלי השליטה בה, נושאי משרה בכירים ורואי החשבון של החברה בסך כ-116 מיליון שקל בטענה כי גרמו לריקון כספי החברה באמצעות הונאה. גם אטיאס נתבעה בטענה לתפקוד רשלני כדירקטורית, אולם בית המשפט קיבל את טענתה כי לא הייתה מעורבת באישור העסקאות עליהם נתבעה החברה, מאחר שלא נשמר פרוטוקול מישיבות הדירקטוריון.
הוקרה

2024, אות diva e donne פסטיבל הסרטים ונציה.
חיים אישיים

ב-2005 מונתה על ידי העיר מילאנו כדוברת הרשמית כנגד השחתות גראפיטי והתעללות בבעלי חיים.
ב-2012 הייתה בזוגיות מתוקשרת עם השף אביב משה, אך לאחר מספר חודשים נפרדו.
בסוף 2013 ותחילת 2014 הייתה בזוגיות עם לאפו אלקן, אחד מיורשי תאגיד הרכב פיאט, שאחיו הבכור ג'ון אלקן משמש כנשיאה מאז 2010.
ב-2015 נבחרה על ידי משרד החוץ להיות הפרזנטורית של הביתן הישראלי באקספו 2015 שהתקיים במילאנו.
ב-2017 התאזרחה גם כאמריקאית, אולם ביוני 2020 חזרה לישראל כתושבת חוזרת ובזמן מגפת הקורונה התנדבה בבית החולים איכילוב.
ב-28 בספטמבר 2022 ילדה את בתה הבכורה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | ימים של אהבה | סיגל | סרט ישראלי |
| 2005 | Gas | מוניקה | סרט איטלקי |
| 2006 | שושני המדבר | עיישה | סרט איטלקי |
| 2007 | אם הדמעות | "אם הדמעות" | סרט איטלקי |
| 2008 | רחמים | איזבל | סרט ישראלי |
| 2008 | אל תתעסקו עם הזוהן | אתי | סרט אמריקאי |
| 2009 | ארץ האבודים | אשת פרימט צא-קא | סרט אמריקאי |
| 2009 | חתונה היום | הלופה | סרט איטלקי |
| 2010 | כבוד | רונית מרציאנו | סרט ישראלי |
| 2010 | שלושת הימים הבאים (אנ') | אריט | סרט אמריקאי |
| 2012 | עיניים מטורפות | אקסית של זאק | סרט אמריקאי |
| 2013 | גוף שלישי | מוניקה | סרט אמריקאי |
| 2016 | A Stand Up Guy | מריה | סרט אמריקאי |
| 2018 | Speed Kills | קונטסה | סרט אמריקאי |
| 2021 | זרים מושלמים | קרן | סרט ישראלי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | דיל או לא דיל | מנחה | שעשועון בערוץ עשר |
| 2008–2009 | התרסקות (אנ') | אינס | תפקיד ראשי (2 עונות); 26 פרקים |
| 2009 | Il bene e il male | אליזבת'ה | 2 פרקים |
| 2010 | CSI: ניו יורק | מרינה גאריטו | פרק: "Rest in Peace, Marina Garito" |
| 2011 | חוקי המשחק | סופיה | פרק: "Anniversary Chicken" |
| 2011 | CSI: מיאמי | אוליביה האנטר | פרק: "G.O." |
| 2011 | החברים של נאור | ענבל | פרק: "Dalal's Daughter" |
| 2011 | צווארון לבן | כריסטי | פרק: "Deadline" |
| 2012 | אלנבי | מיקה | תפקיד ראשי; 12 פרקים |
| 2014–2016 | הרודן | ליילה אל פאיד | תפקיד ראשי (3 עונות); 32 פרקים |
| 2017 | 24: מורשת | סידרה | 6 פרקים |
| 2018 | המתמחה | רנטה מוראלי | 12 פרקים |
| 2018–2019 | גוט טאלנט ישראל | שופטת | תוכנית מציאות ישראלית; עונה שנייה |
| 2019 | הכפר | אווה בהאזאדי | תפקיד ראשי; 10 פרקים |
| 2022 | ממלכת החיות | לואיז תומפסון | 7 פרקים |
בית הקברות היהודי הישן בלבוב

| --- | --- |

 פרטי בית הקברות
 דת:  יהדות
 
 קואורדינטות:  49°50′42″N 24°01′00″E﻿ / ﻿49.844969444444°N 24.016758333333°E﻿ / 49.844969444444; 24.016758333333
 he
 
בית הקברות היהודי הישן בלבוב נמצא במגרש בין הרחובות רפפורט קלפרובסקה, ברוברנה ושפיטלנה. בעיר לבוב חיו קרוב למאה אלף יהודים בתקופה של לפני השואה, ובית הקברות בלבוב היה מהחשובים והגדולים באירופה.
היסטוריה

התחלת הקבורה בבית הקברות החלה במאה ה-14. העדות הראשונה להתיישבות יהודית בעיר לבוב היא אחת המצבות בבית הקברות של אשה יהודיה בשם אסתר, שעליה תאריך מסוף המאה ה-14.
הקבורה בבית הקברות הופסקה בין השנים 1855–1860, ועל חלק מהמתחם הנשאר הוקם בית חולים יהודי. מעריכים כי במשך 500 שנות הקבורה במקום, נקברו בשטח של כ-3 דונם, 25 עד 30 אלף איש.
בימי מלחמת העולם השנייה, בשנת 1941 נכנסו הנאצים לעיר, והשחיתו את בית הקברות עד היסוד. מספר שנים המקום עומד שומם, עם הריסות וצמחייה שעלה בשטחו, כשלאחר מכאן השלטונות הקומוניסטיים פינו חלק מהמקום על מנת לבנות עליו את שוק קרקובסקי (Krakowski).
בשנת 2013 הודיעה עיירית לבוב כי היא תתחיל להחזיר את המצבות, המשמשות למדרכות, לבית העלמין. ביולי 2020 החלו עבודות בשטח.
אישים ידועים הקבורים בבית הקברות

בבית הקברות מצויים קברים של גדולי הדורות מתקופות שונות, בין היתר ידועים הקברים של:
הט"ז - רבי דוד הלוי סגל
רבי יהושע פאלק כץ בעל הסמ"ע
רבי אברהם כהן
רבי יעקב משולם אורנשטיין
רבי צבי הירש אשכנזי - החכם צבי
יוסף שאול נתנזון - השאול ומשיב
רבי אברהם חיים שור
רבי אברהם יצחק שפרלינג מחבר טעמי המנהגים
רבי אברהם כץ רפפורט
רבי צבי חיות
רבי אפרים זלמן שור
המצבה על קברו של החכם צבי
קברו של רבי אברהם כהן
קברו של רבי יהושע פלק כץ בעל הסמ"ע
הערות שוליים

↑  יענקי פרבר, בית העלמין היהודי העתיק ביותר באוקראינה עובר שיקום - בחדרי חרדים, באתר בחדרי חרדים, 5 ביולי 2020.
↑  חיים לב, מצבות שהפכו למדרכה יוחזרו לבית העלמין היהודי, באתר ערוץ 7, 6 במרץ 2013
↑  יענקי פרבר, בית העלמין היהודי העתיק ביותר באוקראינה עובר שיקום, באתר בחדרי חרדים, 5 ביולי 2020
סנדרה פאבר

| --- | --- |

סנדרה פאבר מקבלת את המדליה הלאומית למדעים מהנשיא ברק אובמה
 לידה:  28 בדצמבר 1944 (בת 80) ארצות הברית בוסטון, מסצ'וסטס, ארצות הברית.
 ענף מדעי:  אסטרונומיה
 מקום מגורים:  קליפורניה, ארצות הברית
 מקום לימודים:  מכללת סווארת'מור (1966)  אוניברסיטת הרווארד (1972) 
 מנחה לדוקטורט:  ורה רובין 
 מוסדות:  אוניברסיטת קליפורניה בסנטה קרוז  מכון קרנגי למדע 
 תלמידי דוקטורט:  Tod R. Lauer 
 פרסים והוקרה:  מדליית יובל המאה של הרווארד  מדליית זהב של החברה המלכותית לאסטרונומיה (2020)  עמיתת האקדמיה האמריקאית לאמנויות ולמדעים  Clarivate Citation Laureates (2018)  מדליית הזהב ע״ש מגלן (2018)  פרס גרובר בקוסמולוגיה (2017)  מדליית קרל שוורצשילד (2012)  מדליית ברוס (2012)  הרצאת הנרי נוריס ראסל (2011)  המדליה הלאומית למדעים (2011)  פרס באוור להישג במדע (2009)  פרס דני היינמן לאסטרופיזיקה (1985) 
 תרומות עיקריות
 יחסי פאבר-ג'קסון עיצוב מצפה הכוכבים קק
 
סנדרה מור פאבר (באנגלית: Sandra Moore Faber; נולדה ב-28 בדצמבר 1944) היא אסטרופיזיקאית הידועה בשל מחקרה על אבולוציית גלקסיות. היא פרופסור לאסטרונומיה ואסטרופיזיקה באוניברסיטת קליפורניה, ועובדת במצפה הכוכבים ליק. גילתה תגליות חשובות המקשרות בין בהירות גלקסיות למהירויות הכוכבים שבתוכן, והייתה שותפה לגילוי יחסי פאבר-ג'קסון. נוסף על זאת, סייעה פאבר בעיצוב מצפה הכוכבים קק שבהוואי.
ילדות והשכלה

פאבר אשר למדה במכללת סווארת'מור התמחתה בפיזיקה. בתור מקצועות משניים למדה מתמטיקה ואסטרונומיה. היא סיימה תואר ראשון בשנת 1966. בשנת 1972 היא קיבלה תואר דוקטור לפילוסופיה מאוניברסיטת הרווארד, בהתמחות באסטרונמיה אופטית תצפיתית תחת הדרכתו של י.ג'ון דנציגר.. במהלך זמן זה, המצפה היחיד שהיה פתוח בפניה היה מצפה הכוכבים הלאומי קיט פיק אשר לא היה בו את הטכנולוגיות הנדרשות לתזה המורכבת שלה.
חיים אישיים

פאבר נישאה לאנדרו ליי פאבר, אשר למד פיזיקה בסוורת'מור שנה אחת מתחתיה, בתאריך ה-6 ביוני 1967.
יש להם שתי בנות, רובין והולי.
קריירה ומחקר

בשנת 1972, פבר הצטרפה לסגל של מצפה הכוכבים ליק באוניברסיטת קליפורניה בסנטה קרוז, והפכה לאישה הראשונה בצוות. בשנת 1976, פבר בחנה את הקשר בין הבהירות והספקטרום של הגלקסיות לבין המהירויות והתנועות של הכוכבים שבתוכם. החוק שהובילה יהיה לימים ידוע בשם "יחס פבר ג'קסון", אשר קרוי על שמה ועל שם עמיתה, סטודנט לתואר שני רוברט ג' קסון. שלוש שנים לאחר מכן, היא ושותפה ג'ון ס. גלאגר פרסמו מאמר מעמיק שאסף את כל הראיות לקיומו של חומר אפל שפורסם עד לאותו רגע. ב-1983 היא פרסמה מחקר מקורי שהראה שהחומר האפל אינו מורכב מנייטרינים מהירים ("חומר אפל חם") וכי במקום זה הוא מורכב מחלקיקים מאיטים ("חומר אפל קר").
בסביבות 1984, פבר שיתפה פעולה עם יואל פרימק, ג'ורג' בלומנטל ומרטין ריס כדי להבהיר את התאוריה שלהם על האופן שבו החומר האפל היה חלק מהייווצרות גלקסיות ואבולוציה.זו הייתה ההצעה הראשונה של איך גלקסיות נוצרו והתפתחו מן המפץ הגדול ועד היום. בעוד שכמה פרטים הוכחו כלא נכונים, הנייר עדיין עומד כתבנית עבור מידע מבנה היקום. היא ומשתפי הפעולה שלה גילו זרימת גלקסיות במהירות גבוהה.
ב -1985 פבר הייתה מעורבת בבניית טלסקופ קק ובבניית המצלמה הפלנטרית הראשונה של טלסקופ החלל האבל. ג'רי נלסון פיזיקאי מאוניברסיטת קליפורניה, ברקלי, עיצב את הטלסקופ של קק, אבל פבר עזרה למכור את הרעיון של טלסקופים אופטיים גדולים בכל רחבי העולם. טלסקופ קק הוא הטלסקופ האופטי הגדול ביותר בעולם, עם מראה ראשית של 10 מטר מסוג חדש המורכב מ-36 קטעים משושים.
סנדרה פבר שימשה כיו"ר ועדת ההיגוי של המדע, שפיקחה על מכשיר האור הראשון עבור קק 1. היא המשיכה להתעקש על איכות אופטית גבוהה למראה הראשית של קק 1, והמשיכה לעבוד גם על קק 2 .
בשנות השמונים המאוחרות יותר, פבר הייתה מעורבת בפרויקט בן שמונה שנים, שנקרא "שיתוף הפעולה של שבעת הסמוראים", שניסה לקטלג את הגודל ואת המהירות האורביטלית של 400 גלקסיות. אף על פי שמטרה זו לא הושגה, הקבוצה פיתחה דרך לאמוד את המרחק לכל גלקסיה כלשהי, שהפכה לאחת הדרכים המהימנות ביותר למדידת הצפיפות הכוללת של היקום.
בשנת 1990, היא סייעה עם המזמין על-מסלולו של המצלמה הפלנטרית בעלת השדה הרחב של טלסקופ החלל האבל. היא מציינת את זה כאחד השלבים המלהיבים והמוכרים ביותר של הקריירה שלה. האופטיקה של האבל הייתה פגומה, ופבר והצוות שלה סייעו לאבחן את הגורם כסטייה כדורית. ב-1995 מונתה פבר לפרופסור באוניברסיטת קליפורניה.
פבר הייתה גם החוקרת הראשית של צוות נוקר, שהשתמש בטלסקופ החלל האבל כדי לחפש חורים שחורים סופר-מסיביים במרכזי הגלקסיות. אחת מעבודותיה האחרונות היא הוספת ספקטרוגרף אופטי חדש לטלסקופ קק 2, שראה אור ראשון בשנת 1996. התוספת החדשה תגדיל את כוחו של קק II על התבוננות בגלקסיות רחוקות פי 13. היא הצטרפה גם עם מדענים אחרים כדי ליצור את הפרויקט קנדלס, שהוא הסקירה הגדולה ביותר של היקום אשר נלקחה על ידי טלסקופ האבל.
באוניברסיטת קליפורניה היא מתמקדת במחקר שלה על האבולוציה של מבנה היקום ועל האבולוציה וההיווצרות של גלקסיות. בנוסף לכך, היא הובילה את הפיתוח של מכשיר הדאימוס על טלסקופ קק כדי להשיג ספקטרום של גלקסיות רחוקות קוסמולוגית. ב-1 באוגוסט 2012 היא הפכה למנהלת הזמנית של מצפה הכוכבים של אוניברסיטת קליפורניה.
סנדרה פבר היא עורכת משותפת של סקירה שנתית של אסטרונומיה ואסטרופיזיקה.
תוארי כבוד ופרסים

פרס בארט ג'. בוק, אוניברסיטת הרווארד (1978)
האקדמיה הלאומית למדעים (ארצות הברית) (1985)
פרס דני היינמן לאסטרופיזיקה (1985)
החברה הפילוסופית האמריקאית (נבחרה ב-2001)
מדליית מאה השנה להרווארד (2006)
פרס באוור ופרס על הישגים במדע, מכון פרנקלין (2009)
מלגת הנרי נוריס ראסל, החברה האסטרונומית האמריקאית (2011)
מדליית ברוס, החברה האסטרונומית הפסיפית (2012)
מדליית קארל שוורצשילד, החברה האסטרונומית הגרמנית (2012)
המדליה הלאומית למדעים (2012)
פרס גרובר בקוסמולוגיה (2017)
מדליית אנט דה ווקולר, אוניברסיטת טקסס
מדליית המכון לאסטרופיזיקה של פריז
עמיתה בקרן אלפרד פ. סלואן
דוקטור לשם כבוד מאוניברסיטת שיקגו,אוניברסיטת מישיגן,אוניברסיטת פנסילבניה, מכללת סווארת'מור וויליאמס קולג'
חברה באקדמיה האמריקאית לאמנויות ולמדעים
חברה במועצת המנהלים של הרווארד
חברה בחבר הנאמנים של מכון קרנגי למדע
כוכב לכת מינורי #283277 פבר נקרא על שמה.
ראו גם

טלסקופ החלל האבל
לקריאה נוספת

תמלולי ראיונות היסטוריים עם סנדרה פאבר 31 יולי 2002, המכון האמריקאי לפיזיקה, נילס בוהר ספריה וארכיונים
הערות שוליים

↑  "תזה-פאבר-1972" (באנגלית)
↑  כתבה באתר אוניברסיטת קליפורניה (באנגלית)
↑  דף פרופיל באתר של אוניברסיטת נברסקה-לינקולן (באנגלית) (ארכיון)
1 2 3  "האסטרונומית סנדרה פבר מקבלת את פרס בואר היוקרתי של מכון פרנקלין". חדשות: סנטה קרוז חדשות (באנגלית).
↑  סנדרה פבר מקבלת 500,000 $ פרס גרומבר קוסמולוגיה, באתר החברה האסטרונומית האמריקאית, ‏17 במאי 2017 (בבאנגלית)
1 2  "Astronomer Sandra Faber to receive Franklin Institute's prestigious Bower Award". UC Santa Cruz News (באנגלית). נבדק ב-2018-11-25.
1 2 3 4 5 6 7  The Bruce Medalists: Sandra M. Faber, www.phys-astro.sonoma.edu
↑  {{{מחבר}}}, Faber Receives Heineman Prize for Work in Astrophysics, Physics Today 39, 1986-03, עמ' 119–119 doi: 10.1063/1.2814940
↑  "UCSC astronomer Sandra Faber to receive the National Medal of Science". UC Santa Cruz News (באנגלית). נבדק ב-2018-11-25.
↑  2017 Gruber Cosmology Prize Press Release | The Gruber Foundation, gruber.yale.edu (באנגלית)
↑  Campus Directory - UC Santa Cruz, campusdirectory.ucsc.edu (באנגלית)
↑  Faber, Sandra Moore, astronomer, educator, Marquis Who's Who in the World (באנגלית)
| --- | --- |
בקרת זהויות :  BIBSYS: 90263072  GND: 1080935401  ISNI: 0000 0001 0924 2880  LCCN: n85385750  MGP: 140091  NLA: 35160421  NTA: 073012238  ORCID: 0000-0003-4996-214X  RERO: 02-A003227934  Trove: 846663  VIAF: 91638667   WorldCat (עם VIAF): 91638667
חג המולד בגרמניה הנאצית

קישוטי חג המולד נאצים, בהם מופיעים בין היתר דיוקן של אדולף היטלר וציור של צלב הברזל
חגיגות חג המולד בגרמניה הנאצית הותרו, אם כי היו ניסיונות של המשטר להתאים את החג הדתי הנוצרי לאידאולוגיה הנאצית. מוצאו היהודי של ישו הטרידו את ממשלת גרמניה הנאצית. בשל כך, בין 1933 ל-1945 הנאצים פעלו לכך שהחגיגות של החג במדינה יעסקו בעיקר בהיבטים התרבותיים והטרום-נוצריים של החג. עם זאת, החגיגות בכנסיות לא השתנו ואופייהן נותר כמו שהיה לפני עליית הנאצים לשלטון.
חג המולד תחת המשטר הנאצי

אידאולוגים נאצים טענו כי המרכיבים הנוצריים של חג המולד התבססו על מסורות גרמניות עתיקות. הם טענו שלערב חג המולד במקור לא היה שום קשר להולדתו של ישו ושהחג ציין בכלל את יום ההיפוך של חודש דצמבר ואת "לידתה מחדש של השמש" וזאת בהתאם לאמונה הנאצית שצלב הקרס היה סמל קדום של השמש וכן שסנטה קלאוס היה המצאה נוצרית מחדש של האל הגרמני אודין. בהתאם, פורסמו כרזות שתיארו את אודין כ"איש חג המולד ויום ההיפוך", בכרזות נראה אודין בעל זקן אפור עבה וחובש כובע חורפי ואף נושא שק מלא במתנות. מרים, אם ישו וישו עצמו תוארו כאם וילד בלונדינים (וזאת בהתאם למודל היופי הנאצי).
גם עץ חג המולד וקישוטי חג המולד הוחלפו. כך למשל, הכוכב שנהוג לשים על צמרת העץ הוחלף בצלב קרס או בגלגל השמש הגרמני. בנוסף לכך, נעשה ניסיון להסיר את הקשר בין החג ללידת וביאת ישו ולהחליפו בביאת הפיהרר, אדולף היטלר שכונה באירועי החג "הפיהרר המושיע".
גם חלק משירי חג המולד שונו. המילים של השיר "לילה שקט, לילה קדוש" שונו והוסרה מהם כל התייחסות לאלוהים או לדת. גם שירים בהם הוזכר ישו, שונו ותוקנו בהתאם. חלק מהשירים שנכתבו או תוקנו היו פופולריים גם לאחר כניעת גרמניה הנאצית.
קטלוגים בחנויות המכילים צעצועים לילדים שהוצעו במהלך תקופת החג כללו חיילי אס אס משוקולד או צעצועים של טנקים, מטוסי קרב ומקלעים.
חג המולד תחת המשטר הנאצי > התנגדות למיתוג מחדש של חג המולד

בעוד שרוב הגרמנים אימצו את המיתוג מחדש של הנאצים לחג המולד, היו דיווחים בתקשורת המערבית על קבוצות שכן ניסו לחגוג את החג כמו בימים עברו. אנשי הדת היו בין המתנגדים המרכזיים למיתוג החדש של חג המולד. בעקבות האיסורים הרבים הקשורים לחג שחוקקו על ידי הממשל הנאצי, אנשי הכנסייה הקתולית איימו על כל אישה שהצטרפה לליגת הנשים הנאציונלית-סוציאליסטית (אגף הנשים של המפלגה הנאצית) בנידוי מהכנסייה וכמה נשים דתיות החרימו את אירועי חג המולד שאורגנו על ידי נשים נאציות.
ראו גם

רדיפות הכנסייה הקתולית בגרמניה הנאצית
אירלנד (אי)

| --- | --- |

 נתונים גאוגרפיים
 מיקום:  האוקיינוס האטלנטי, תעלת סנט ג'ורג', הים האירי, התעלה הצפונית (האיים הבריטיים) 
 קואורדינטות:  53°21′04″N 7°55′16″W﻿ / ﻿53.351°N 7.921°W﻿ / 53.351; -7.921
 שטח:  84,421 קילומטר רבוע
 אורך:  450 קילומטר
 רוחב:  260 קילומטר
 גובה מרבי:  קרנטול
 נתונים מדיניים
 מדינה:  אירלנד, הממלכה המאוחדת 
 אוכלוסייה:  6,572,728 (2016)
 אזור זמן:  UTC+0
 עיר ראשית:  דבלין
  (למפת אירופה מוגדלת) אירלנד(למפת אירופה רגילה) אירלנד
 
האי אירלנד בצילום אווירי. העובדה כי רוב שטחו מכוסה צמחייה ירוקת־עד הקנה לו את השם "אי האזמרגד"
אירלנד (באנגלית: Ireland, באירית: Éire) הוא אי באוקיינוס האטלנטי, 53° צפונית לקו המשווה, ו-8° מערבית לקו האורך של גריניץ'. בין אירלנד והאי הסמוך לו – בריטניה הגדולה – מפרידים הים האירי, התעלה הצפונית ותעלת סנט ג'ורג'. האי אירלנד הוא גם
ארץ מכורתו של העם האירי.
שטח האי 84,421 קמ"ר, מעט יותר משטחה של אוסטריה. הוא האי השלישי בגודלו באירופה (לאחר בריטניה הגדולה ואיסלנד) וה-20 בגודלו בעולם. אורכו (מצפון לדרום) 485 ק"מ, רוחבו (ממזרח למערב) 275 ק"מ, ואורך קו-החוף שלו 1,448 ק"מ.
האי מחולק בין שתי מדינות – הרפובליקה של אירלנד, משתרעת על פני כחמש שישיות משטח האי, בשטח של 70,282 קמ"ר, וצפון אירלנד (שייכת כיום לממלכה המאוחדת – "בריטניה"), המשתרעת על פני יתר האי, בחלקו הצפון-מזרחי.
האי מחולק לארבע פרובינציות – קונכט (Connaught), אלסטר (Ulster), לנסטר (Leinster) ומנסטר (Munster) – ול-32 מחוזות. מתוך תשעת המחוזות המרכיבים את אלסטר, שישה מהווים את צפון אירלנד.
על אף החלוקה הפוליטית ישנה לתושבי האי היסטוריה משותפת ארוכה וכן שטחים רבים בהם מוסדרים חיי האי במסגרות כוללות שאינן מבדילות בין הדרום והצפון, כגון ספורט (ראגבי, קריקט, הוקי שדה, כדורגל גאלי, והרלינג – חמישה סוגי ספורט המאורגנים במסגרות חוצות גבולות), הדת והאיגודים המקצועיים.
תרשים שמפרש את יחסי הכוחות בין האיים הבריטיים לבין האיים של בריטניה, ובין הממלכה המאוחדת לבין אירלנד.
גאוגרפיה

האי מוקף בשרשרת הרי חוף המקיפים מישור פנימי קעור שאינו עולה בגובהו על 150 מטרים מעל פני הים והוא ברובו מכוסה בדשא ובצמחייה ירוקת־עד שהקנו לאי את הכינוי "אי האזמרגד" (Emerald Isle). שטחים נרחבים באי מכוסים בביצות כבול. הגבוה בהרי האי הוא קרנטול בצפון־מערב שגובהו 1,041 מטרים מעל פני הים. בצפון מזרח האי רמה בזלתית בשם רמת אנטרים המגיעה אף לגובה של 550 מטרים מעל פני הים. בחלקו המזרחי אין באי מפרצים רבים, אך צדו המערבי של האי רצוף במפרצים, והידועים והגדולים ביניהם הם מפרץ גולוויי (Galway) ומפרץ דניגול (Donegal).
באי אגמים ונחלים רבים, ביניהם לוך ניי, לוך דרג ולוך רי. הנהר שאנון – הארוך בנהרות בריטניה ואירלנד – חוצה את האי בזורמו מצפון מערב לדרום לאורך 385 קילומטרים.
חי וצומח

אדמתו של האי פורייה ביותר ומכוסה בצמחייה ירוקת־עד. היערות אינם רבים (בעבר הייתה אירלנד מיוערת ובעקבות יישוב אירלנד, היערות כמעט והושמדו כליל) ושטחי דשא ומרעה מכסים את רוב שטחו של האי. הגידול התרבותי הנפוץ ביותר הוא תפוח האדמה. העם האירי הסתמך במשך שנים ארוכות על גידול תפוחי אדמה למחייתו; פטרייה שהרסה בעבר את יבולי תפוחי האדמה הובילה לרעב תפוחי האדמה הגדול באירלנד. גידול נפוץ נוסף הוא השעורה. עולם החי באי אינו מגוון. באי נפוץ גידולם של צאן, חזירים ובקר. ככל הנראה באי לא קיימים נחשים. המסורת האירית מספרת כי אלו גורשו משטחו של האי על ידי פטריק הקדוש.
אקלים

האקלים באי מושפע מאוד מהזרם הצפון-אטלנטי, שהוא ההמשך הצפון-מערבי של זרם הגולף הבא מהים הקריבי. חום המים בזרם גורם למזג אוויר מתון יחסית באי. הקיץ איננו חם (בין 14 ו-16 מעלות צלזיוס בממוצע), אם כי הטמפרטורה יכולה להגיע ל-30 מעלות צלזיוס; בחורף מגיעות הטמפרטורות לעיתים לקיפאון, אך השלג נדיר באי. גשם יורד כמעט כל השנה (275 ימים בממוצע); במערב יכול הגשם להגיע אף ל-2,000 מילימטר בשנה בממוצע, אך במזרח כמות המשקעים נמוכה יותר, ויכולה להגיע ל-1,000 מילימטרים בשנה.